*LĒMUMA PROJEKTS*

**Par projektu “Līdaku pavairošana Alūksnes ezerā”**

Pamatojoties uz Pašvaldību likuma 10. panta pirmās daļas ievaddaļu, Ministru kabineta 2015. gada 22. decembra noteikumu Nr. 799 “Licencētās makšķerēšanas, vēžošanas un zemūdens medību kārtība” 3. punktu, Ministru kabineta 2010. gada 2. marta noteikumiem Nr. 215 “Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem”, 2023. gada 31. augusta Alūksnes novada pašvaldības iestādes “ALJA” nolikuma 4.1.2. punktu,

1. Piedalīties projektu konkursā Valsts atbalsta zivsaimniecības attīstībai no Zivju fonda līdzekļiem pasākumā “Zivju resursu pavairošanai un atražošanai publiskajās ūdenstilpēs un ūdenstilpēs, kurās zvejas tiesības pieder valstij, citās ūdenstilpēs, kas ir valsts vai pašvaldību īpašumā, kā arī privātās upēs, kurās ir atļauta makšķerēšana” ar projekta pieteikumu“Līdaku pavairošana Alūksnes ezerā”.
2. Apstiprināt projekta kopējās izmaksas līdz 12 000 EUR (divpadsmit tūkstoši *euro*), ko sastāda plānotais Zivju fonda finansējums līdz 8 400 EUR (astoņi tūkstoši četri simti *euro*) un projekta atbalsta gadījumā Alūksnes novada pašvaldības līdzfinansējums līdz 3 600 EUR (trīs tūkstoši seši simti *euro*).
3. Projekta atbalsta gadījumā:

3.1. nodrošināt šī lēmuma 2. punktā noteikto Alūksnes novada pašvaldības līdzfinansējumu no Alūksnes novada pašvaldības 2025. gada budžeta līdzekļiem;

3.2. par projekta realizāciju atbildīgo personu noteikt Alūksnes novada pašvaldības iestādes “ALJA” vadītāju Māri LIETUVIETI.